钦定古今图书集成/明伦汇编/交谊典/第077卷 > 《玉蝴蝶》前人
## 钦定古今图书集成/明伦汇编/交谊典/第077卷 > 《玉蝴蝶》前人

“望处、雨收云断，凭栏悄悄，目送秋光。晚景萧疏，堪动
宋玉悲凉。水风轻、𬞟花渐老，月露冷、梧叶飘黄。遣情
伤。故人何在，烟水茫茫。”难忘。文期酒会，几辜风月，
屡变星霜。海阔天遥，未知何处是潇湘。念双燕、难凭
远信，指暮天、空识归航。黯相望。断鸿声里，立尽斜阳。